# data[].attributes.body
https://www.youtube.com/watch?v=SnEMjFiZoPY&t=28s

# data[].attributes.body
Å kunne lese er å skape mening fra tekst. Lesing gir innsikt i andres erfaringer, meninger, opplevelser og fantasi, uavhengig av tid og sted. Lesing er en forutsetning for livslang læring, og for å kunne delta aktivt i samfunnslivet på en kritisk og reflektert måte.

Lesing er delt inn i ferdighetsområder:
Forberede utføre og bearbeide som innebærer å ta i bruk ulike strategier for å forstå tekster av stadig større vanskelighetsgrad.
Finne som innebærer å lete fram informasjon som er eksplisitt eller implisitt uttrykt i tekster.
Tolke og sammenholde vil si at man skal kunne trekke slutninger på bakgrunn av innholdet i én eller flere tekster.
Reflektere og vurdere handler om å kunne forholde seg selvstendig til tekster. Dette spenner fra å kommentere innholdet i tekster med utgangspunkt i egne meninger til å forholde seg kritisk til en tekst som en helhet og begrunne egne synspunkter, analyser eller vurderinger.

En fin måte å trene på lesing i skolen er å ha felles lesetid i klasserommet, hvor alle enten leser stille for seg selv eller høytlesing hvor elevene kan lese for hverandre.

# data[].attributes.body
Å skrive vil si å kunne utrykke seg på en forståelig og hensiktsfull måte i diverse emner i tillegg til å kommunisere med andre. For å mestre dette må flere delferdigheter på plass. Ferdigheter som å planlegge, utforme og vurdere tekster som er tilpasset innholdet og formålet med skrivingen.
Skriveopplæringen innebærer å utvikle rettskriving, legge grunnlaget for en funksjonell håndskrift og tastaturbruk,  i tillegg til å planlegge og skrive enkle, oversiktlige tekster til ulike formål.
Skriving er et redskap for læring i alle fag, og ved å utvikle ferdigheter innen skriving vil også faglige ferdigheter bli utviklet.

En måte å jobbe med skriving kan være å i naturfag gi elevene i oppdrag å skrive et brev til regjeringen eller kongen om klimakrisen. Man kan for dele opp klassen slik at noen skal ha fokus på plast i havet, noen CO2 utslipp, noen hogst av regnskog, noen matsvinn osv. Da får elevene brukt kunnskap fra naturfag, og de får øvd på skriving med en tydelig hensikt, ikke bare skriving "for øvings skyld".

# data[].attributes.body
Hva er å kunne regne?
Å regne er å bruke matematikk på en rekke livsområder. Det å kunne regne innebærer å resonnere og bruke matematiske begreper, fremgangsmåter, fakta og verktøy for å løse problemer og for å beskrive, forklare og forutse hva som skjer. Det innebærer å gjenkjenne regning i ulike kontekster, stille spørsmål av matematisk karakter, være i stand til å gjennomføre dem og tolke gyldigheten, velge holdbare metoder når problemene skal løses og rekkevidden av resultatene. Deretter innebærer det å kunne gå tilbake i prosessen for å gjøre nye valg. Å kunne regne innebærer å argumentere og kommunisere for valg som er foretatt ved å tolke konteksten og arbeide med problemstillingen fram til en ferdig løsning.

Det er viktig å kunne regne for å kunne ta stilling til samfunnsspørsmål på en kritisk og reflektert måte ved å forstå sammenhenger og vurdere fakta. Det er også viktig forutsetning for egen utvikling og for å ta hensiktsmessige avgjørelser i eget arbeidsliv og dagligliv.

Ferdighetsområder i å kunne regne:
Gjenkjenne og beskrive: Det innebærer å kunne kjenne igjen situasjoner som involverer tall, størrelser geometriske figurer som finnes i lek og situasjoner i arbeids og samfunnsliv
Bruke og bearbeide: Det innebærer å kunne velge strategier for problemløsning.
Kommunisere: Det innebærer å kunne uttrykke resultater og regneprosesser på forskjellige måter
Reflektere og Vurdere: Det innebærer å kunne vurdere gyldighet, tolke resultater og reflektere over hva resultatene betyr

Hvordan trene ferdigheten "å regne"
- Ha ulike leker der man må gjøre hoderegning, slik at elevene får øvd seg på å regne mens de har det gøy.
- Jobbe med oppgaver sammen, slik at de får øvd seg på å samarbeide men også få ulike perspektiver til hvordan de andre regner
- Generelt jobbe med ulike oppgaver i bok og hefte

# data[].attributes.body
Muntlige ferdigheter er ferdigheter som vi gjennom livet blir bedre til gjennom skolen og dagliglivet. Det handler om kunne lære og skape mening gjennom å lytte, snakke og samtaler.

Gjennom å delta i kommunikative fellesskap lærer elevene å lytte til andre, gi og ta i mot respons. De lærer å kunne si sine egne meninger og komme med argumenter for hva du mener. Å ha gode muntlige ferdigheter er et viktig grunnlag for livslang læring og for aktiv og konstruktiv deltagelse i arbeids- og samfunnsliv. Dette er spesielt sentralt når man lever i et demokratisk samfunn hvor alle meninger skal bli hørt. Så når elevene får delta i diskusjoner og får utviklet sine muntlige evner i skolen blir de godt forberedt på livet uten for skolen.

Det finnes flere måter å jobbe muntlig i skolen. Elevene jobber muntlig når de har debatt, presenterer noe for klassen eller diskuterer oppgaver sammen. Et eksempel på en litt mer kreativ måte å jobbe muntlig på kan være en lek som kalles "4 hjørner". Det går ut på at læreren gir 4 utsagn til 4 forskjellige hjørner og så skal elevene gå til det hjørne de er mest enige i. Deretter skal elevene forklare hvorfor de valgte sitt hjørne.

# data[].attributes.body
Den digitale verden blir bare større og større og er mer relevant en den noen gang har vært. Derfor er digitale ferdigheter viktig å utvikle fra ung alder. Vi bruker digitale verktøy for å innhente og å behandle informasjon, kommunisere, skape og dele digitale produkter.

Fordi det finns så mye informasjon på nettet som hvem som helst kan dele så er det derfor viktig å lære å hvordan man skiller mellom falsk og sann informasjon gjennom å være kildekritisk. Derfor er det viktig at elevene får utviklet god digital dømmekraft gjennom skolen og får gode strategier for nettbruk. Det er også viktig å lære de å kjenne til etiske problemstillinger knyttet til personvern siden nettet er tilgjengelig for alle.

Måter man kan jobbe med digitale ferdigheter i skolen er for eksempel å få oppgave som går ut på å finn svar på internett og klare å bedømme hva som er troverdige kilder. Det kan også være lurt å ha en samtale med elevene om nettvett slik at de lærer hvordan man skal oppføre seg på nett.